armvectores/hy_wikipedia_2023 huggingface dataset:
Սարգիս Թորոսյան

Սարգիս Թորոսյան (1891, Դևելի, Կայսերիի մարզ, Թուրքիա - օգոստոսի 17, 1954(1954-08-17), Բրոնքս շրջան, Նյու Յորք, Նյու Յորք, ԱՄՆ), Օսմանյան կայսերական զորքերի հայազգի հրետանավոր, կապիտան։


== Կենսագրություն ==
Սարգիս Թորոսյանը ծնվել է 1891 թվականին Թուրքիայի Էվերեկ քաղաքում։ Ավարտել է տեղի հայկական թեմական դպրոցը։ Այնուհետև ընդունվել է Ադրիանապոլսի Պետական Քոլեջը։
1914 թվականին Սարգիսը ստանում է հրետանային լեյտենանտի կոչում և գործուղվում Գերմանիա։ Թուրքիայի՝ պատերազմի մեջ մտնելուց առաջ Թորոսյանը նշանակվում է Էրթուղրուլ ֆորտի հրամանատար, որը պաշտպանում էր Դարդանելի մուտքը։ Կապիտան Սարգիս Թորոսյանն առաջինն էր, ով 1915 թվականի սկզբին ոչնչացրեց բրիտանական ռազմանավը Դարդանելի ճակատամարտում։ 1915 թվականին, երբ սկսվեց կայսրության հայ բնակչության տեղահանությունն ու կոտորածը, Սարգիս Թորոսյանի ծնողներն ու քույրը ևս տեղահանվեցին։ Թորոսյանը փորձում է իր ընտանիքի փրկության համար միջնորդություն հայցել թուրք բարձրաստիճան զինվորականներից, սակայն, փոխարենը վերջիններս Թորոսյանին սպանելու փորձ են կատարում։ Երիտթուրքերի կատարած եղերական գործողությունները և ծնողների սպանությունը ստիպում են Թորոսյանին միանալ արաբներին, որոնք Նուրի Յուսուֆի ղեկավարությամբ գործում էին Դաշնակիցների հովանու ներքո։ Իր խիզախության, ղեկավարելու բացառիկ ունակության և հմուտ հրամանատարության համար Թորոսյանն Անգլիայի ու Ֆրանսիայի կողմից արժանացել է բարձր պարգևների։ Թորոսյանն արժանացել է նաև Օսմանյան կայսրության և Գերմանիայի, Ավստրիայի, Բուլղարիայի ռազմական պարգևներին։ Թորոսյանը մասնակցել է քեմալականների դեմ կազմակերպված տեղական ինքնապաշտպանական մարտերին, որի անհաջող ավարտից հետո տեղափոխվում է ԱՄՆ՝ Փենսիլվանիա։
1929 թվականին Բոստոնում Սարգիս Թորոսյանը հրատարակում է «Դարդանելից Պաղեստին» գիրքը, որը ընդարձակ տեղեկություններ է տալիս Առաջին համաշխարհային պատերազմի ընթացքում Օսմանյան կայսրության ռազմական անցուդարձի, ինչպես նաև Հայոց Ցեղասպանության մասին։


== Ծանոթագրություններ ==
Ուրուինիմգինա

Ուրուինիմգինա, Ուրուկագինա (շումերերեն՝ 𒌷𒅗𒄀𒈾), Լագաշի թագավոր մ․ թ․ ա․ 24-րդ դարի 2-րդ կեսին։ Անց է կացրել ռեֆորմներ՝ նպատակ ունենալով խափանել աստիճանավորների, դատավորների չարաշահումները, տաճարային տնտեսությունները պահպանել թագավորական վարչության ոտնձգություններից և այլն։ Կառավարման յոթերորդ տարում պարտություն է կրել Շումերի թագավոր Լուգալզազեսիից, Լագաշի բնակավայրերի մի մասն ավերվել է։ Ուրուինիմգինայի ժամանակաշրջանից պահպանվել է տնտեսական արխիվ։


== Ծանոթագրություններ ==
Տմուտարականի իշխանություն

Տմուտարական (Ἑρμώνασσα), հին ռուսական իշխանություն Թամանյան թերակղզում (10-12-րդ դարեր)։ Այստեղ արևելա-սլավոնական բնակչություն հայտնվել է իշիան Իգորի՝ Բյուզանդիա (944) և իշխան Սվյատոսլավի յասերի (ալաններ) ու կասոգների (ադըղեներ) (965) դեմ կատարած արշավանքների հետևանքով։ Տմուտարականի իշխանությունը աչքի է ընկել իր էթնիկական կազմի խայտաբղետությամբ։
988-1036 թվականներին Տմուտարականի իշխանությունը պատկանել է Մստիսլավ Վլադիմիրովիչին, որը հպատակեցրել է կասոգներին և ընդարձակել իշխանության տարածքը։ Իշխանության կենտրոնն էր Տմուտարական քաղաքը, որը խոշոր առևտրական հանգույց էր և հարմար նավահանգիստ։ Տմուտարականի միջոցով էին կապեր պահպանվում ռուսական իշխանությունների, Հյուսիսային Կովկասի ժողովուրդների և Բյուզանդիայի միջև։ Քաղաքում բնակվում էին կասոգներ, հույներ, հայեր, ռուսներ, ալաններ։ 1023 թվականին Մստիսլավը կառուցել է Աստվածածին եկեղեցին։
11 դարի 60-ական թվականներից Տմուտարականի իշխանությունը Չեռնիգովի իշխան Սվյատոսլավ Յարոսլավիչի տիրույթներից էր։ 11-րդ դարի երկրորդ կեսին Տմուտարականի իշխանության կառավարել են Գլեբ, Ռոման և Օլեգ Սվյատոսլավիչները, նրա նկատմամբ քաղաքական հավակնություններ են ունեցել ռուսական այլ իշխաններ ևս, ինչպես նաև՝ Բյուզանդիան։ 11-րդ դարի վերջին 12-րդ դարի սկզբին պոլովցիների ուժեղացման հետևանքով Տմուտարականի իշխանությունը կորցրել է կապը ռուսական հողերի հետ և զրկվել ինքնուրույնությունից։
Մանգանի ֆոսֆիդ

Մանգանի ֆոսֆիդ, անօրգանական նյութ, մանգանի և ֆոսֆորի միացություն։ Նշանակումը՝ MnP բանաձևով։ Մուգ մոխրագույն բյուրեղների տեսքով է, չի լուծվում ջրում։


== Ստացում ==
Ստացվում է մանգանի և ֆոսֆորի անմիջական փոխազդեցությունից․
  
    
      
        
          
            M
            n
            +
            P
             
            
              
                →
                
                  T
                
              
            
             
            M
            n
            P
          
        
      
    
    {\displaystyle {\mathsf {Mn+P\ {\xrightarrow {T}}\ MnP}}}
  


== Ֆիզիկական հատկություններ ==
Մանգանի ֆոսֆիդը առաջացնում է մուգ մոխրագույն բյուրեղներ՝ խորանարդային բյուրեղացանցով, տարածական կառուցվածքը՝ P nma, տարածական ցանցի բջջի պարամետրերը՝ a = 0,5249 նմ, b = 0,3167 նմ, c = 0,5905 նմ, Z = 4։
Չի լուծվում ջրում։


== Գրականություն ==
Химическая энциклопедия / Редкол.: Кнунянц И.Л. и др.. — М.: Советская энциклопедия, 1990. — Т. 2. — 671 с. — ISBN 5-82270-035-5
Справочник химика / Редкол.: Никольский Б.П. и др.. — 2-е изд., испр. — М.-Л.: Химия, 1966. — Т. 1. — 1072 с.
Справочник химика / Редкол.: Никольский Б.П. и др.. — 3-е изд., испр. — Л.: Химия, 1971. — Т. 2. — 1168 с.
Рипан Р., Четяну И. Неорганическая химия. Химия металлов. — М.: Мир, 1972. — Т. 2. — 871 с.


== Ծանոթագրություններ ==
Մարտին Բերբերյան

Մարտին Գաբրիելի Բերբերյան (մայիսի 22, 1980(1980-05-22), Երևան, Հայկական ԽՍՀ, ԽՍՀՄ), հայ ազատ ոճի ըմբիշ, Հայաստանի բազմակի չեմպիոն, Եվրոպայի չեմպիոն (2004), աշխարհի առաջնության մրցանակակիր (2005), Հայաստանի միջազգային կարգի սպորտի վարպետ (1998)։


== Կենսագրություն ==
Մարտին Բերբերյանն ազատ ոճի ըմբշամարտով սկսել է զբաղվել 1987 թվականից՝ Սամվել Մարգարյանի ղեկավարությամբ։ 1997 թվականին դարձել է աշխարհի պատանեկան առաջնության բրոնզե մեդալակիր, 1998 թվականին՝ այդ տարիքային խմբի Եվրոպայի չեմպիոն։ 1999 թվականից հանդես է եկել Հայաստանի ազգային հավաքականի կազմում։ 2004 թվականին ստացել է Եվրոպայի չեմպիոնի տիտղոս։ Քանի որ 2004 թվականի Եվրոպայի առաջնությունն անցվացվել էր Անկարայում, և մրցությունը Հայոց ցեղասպանության զոհերի հիշատակի օրն էր, Մարտին Բերբերյանի այդ հաղթանակը Հայաստանում հասարակական մեծ ճանաչում ձեռք բերեց։ Ըմբիշի՝ Երևան վերադառնալուց անմիջապես հետո Հայաստանի ազգային օլիմպիական կոմիտեի նախագահ Գագիկ Ծառուկյանը նրան հանձնեց ավտոմեքենայի բանալիներ։
2005 թվականին Մարտին Բերբերյանը, տեղափոխվելով ավելի ծանր քաշային կարգ, դարձել է աշխարհի առաջնության բրոնզե մեդալակիր, որից հետո 2 տարի դադարեցրել է իր ելույթները, որը կապված էր նրա ամուսնության և ԱՄՆ տեղափոխվելու հետ։ 2008 թվականին վերադարձել է սպորտ, որպեսզի մասնակցի Պեկինի Օլիմպիական խաղերին։ Նախընտրական մրցություններից մեկի ժամանակ նա վաստակեց Օլիմպիական խաղերին մասնակցելու իրավունք, որոնցում, սակայն, անհաջողություն կրեց։ Դրանից հետո Մարտին Բերբերյանը որոշեց ավարտել իր մարզական կարիերան։
2008 թվականից Լոս-Անջելեսի «International Sports Union» ակումբում աշխատում է որպես ըմբշամարտի գլխավոր մարզիչ։


== Ծանոթագրություններ ==


== Արտաքին հղումներ ==
http://www.martinberberyan.com/ Archived 2012-01-10 at the Wayback Machine.
http://www.sports-reference.com/olympics/athletes/be/martin-berberyan-1.html Archived 2012-11-10 at the Wayback Machine.
Պրոֆիլը «International Sports Union» ակումբի կայքում(անգլ.)
Պրատա դ’Անսիդոնիա

Պրատա դ’Անսիդոնիա (իտալերեն՝ Prata d’Ansidonia), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 545 մարդ (2005 թվականի տվյալներով)։ Խտությունը՝ 27,75 մարդ/կմ²։ Տարածքը՝ 19,64 կմ²։ Փոստային ինդեքս՝ 67020։ Հեռախոսային կոդ՝ (+39) 0862։


== Արտաքին հղումներ ==
Բնակավայրի Պաշտոնական կայք


== Ծանոթագրություններ ==
Ռեգատաս

Ռեգատաս (իսպ.` Club de Regatas Bella Vista), արգենտինական սպորտային ակումբ Բուենոս Այրեսում։ Ակումբը հիմնադրվել է 1895 թվականին։ Ակումբը ունի ռեգբիի, հոկեյի և ֆուտբոլի թիմեր։ Հանդես է գալիս Տորնեո դե լա ՈՒՐԲԱ առաջնությունում։ Իր տնային հանդիպումներն անցկացնում է «Ավենիդա Ֆրանսիա» մարզադաշտում։


== Ծանոթագրություններ ==


== Արտաքին հղումներ ==
Պաշտոնական կայքը
Կոնստանտինոս Քրիստոֆորու

Կոնստանտինոս Քրիստոֆորու (հունարեն` Κωνσταντίνος Χριστοφόρου, ապրիլի 25, 1977(1977-04-25), Լիմասոլ, Լիմասոլի շրջան, Կիպրոս), կիպրացի երգիչ և երգահան։
1996 թվականին "Mono Yia Mas" երգով ներկայացրել է Կիպրոսը Եվրատեսիլ 1996 երգի մրցույթում և զբաղեցրել է 9-րդ հորիզոնականը։
1999 թվականին դարձել է One խմբի անդամ և 2002 թվականին "Gimme" երգով այդ խմբի հետ կրկին ներկայացրել է Կիպրոսը Եվրատեսիլում և այս անգամ զբաղեցրել է 6-րդ հորիզոնականը։
2005 թվականին արդեն երրորդ անգամ մասնակցելով Եվրատեսիլին, մրցույթում ներկայացրել է "Ela Ela" երգը և 46 միավորով զբաղեցրել 18-րդ հորիզոնականը։ 2015 և 2016 թվականներին Կոնստանտինոս Քրիստոֆորուն եղել է Եվրատեսիլ երգի միջազգային մրցույթի հունական ժյուրիի քվեարկության արդյունքները հայտարարողը։


== Սկավառակագրություն ==


=== Ալբոմներ ===
1996 O,TI M' AFORA (թողարկվել է միայն Կիպրոսում) 3X պլատինե վարկանիշ
2003 I AGAPI SOU PAI – (թողարկվել է Հունաստանում և Կիպրոսում) Կիպրոսում՝ պլատինե վարկանիշ
2004 IDIOTIKI PARASTASI – (թողարկվել է Հունաստանում և Կիպրոսում) Կիպրոսում՝ ոսկե վարկանիշ
2005 O GIROS TOU KOSMOU – (թողարկվել է Հունաստանում և Կիպրոսում)
2006 BEST OF
2007 I ALITHIA INE MIA – (թողարկվել է Հունաստանում և Կիպրոսում)
2009 ALLIOS – (թողարկվել է Հունաստանում և Կիպրոսում)


=== Մաքսի-սինգլներ/EPs ===
1995 TORA POU MILAS (թողարկվել է միայն Կիպրոսում) պլատինե վարկանիշ
1996 MONO YIA MAS (թողարկվել է միայն Կիպրոսում) ոսկե վարկանիշ
1998 2000 KERIA (թողարկվել է միայն Կիպրոսում) պլատինե վարկանիշ
2003 @LIVE (թողարկվել է միայն Կիպրոսում)
2005 ELA-ELA (թողարկվել է Հունաստանում և Կիպրոսում)
2006 THES NA KANUME SHESI (թողարկվել է Հունաստանում և Կիպրոսում) Կիպրոսում՝ ոսկե վարկանիշ, Հունաստանում՝ ոսկե վարկանիշ
2008 ISTORIA 2008 (թողարկվել է Հունաստանում և Կիպրոսում)


=== One խմբի հետ ===
1999 ONE (EP)
1999 ONE (ալբոմ) Հունաստանում՝ պլատինե վարկանիշ, Կիպրոսում՝ պլատինե վարկանիշ
2000 2000ONE (EP)
2001 MORO MOU (ալբոմ) Հունաստանում՝ պլատինե վարկանիշ, Կիպրոսում՝ պլատինե վարկանիշ
2002 GIMME (սինգլ) Հունաստանում՝ ոսկե վարկանիշ, Կիպրոսում պլատինե վարկանիշ
2002 DAME (սինգլ – թողարկվել է միայն Իսպանիայում)
2002 EHO TOSA NA SOU PO & EHO TOSA NA SOU PO+THE ONE AND ONLY (ալբոմ) Հունաստանում՝ պլատինե վարկանիշ, Կիպրոսում՝ պլատինե վարկանիշ
2003 BEST OF ONE LIVE STO LIKAVITO (կենդանի կատարումների ձայնագրությունների ալբոմ)
2020 Billy Bam Bam (սինգլ)
2020 Diskola Ta Pramata (սինգլ)


== Ծանոթագրություններ ==


== Արտաքին հղումներ ==
Պաշտոնական կայքէջը
Youtube Channel
Շարժիր լաստերով

«Շարժիր լաստերով» (անգլ.՝ Sammy's Adventures: The Secret Passage), բելգիական լիամետրաժ անիմացիոն ֆիլմ, որը լույս է տեսել 2010 թվականին, ռեժիսոր՝ Բեն Ստասենոմ։ Տարածված անունը «Աշխարհի վրա 50 տարուց հետո»։ Մուլտֆիլմը ցուցադրվել 3D էֆեկտով։


== Սյուժե ==
Ամենանվտանգ տեղն անօգնական փոքրիկ կրիայի համար ստորջրյա աշխարհն է։ Բայց փոքրիկ կրիա Սեմմին չի ուզում ամբողջ կյանքն անցկացնել ստորջրյա աշխարհում, այլ ուզում է ծանոթանալ իրեն շրջապատող աշխարհի հետ։
Եվ մի անգամ Սեմմին պատահամբար ուղևորվում է ճանապարհորդության, որը սկսկել է 1959 թվականից և այդ ճանապարհորդությունն այնքան երկար է տևում, որ նույնիսկ կլիման է փոխվում։


== Ֆիլմի վրա աշխատել են ==


=== Ստեղծողներ ===
Ռեժիսոր՝ Բեն Ստասսեն
Սցենարիստ՝ Դոմոնիկ Պարիս
Պրոդյուսեր՝ Ջերեմի Բուրեկ, Ջիլ Ուտերեյն, Էրիկ Դիլլենս
Կոմպոզիտոր՝ Ռամին Ջավադի
Նկարիչ՝ Ջերեմի Դեգրուսով


=== Դերասաններ ===
Մելանի Գրիֆֆիտ
Իզաբել Ֆյուրման
Յուրի Լովենտալ
Էնտոնի Անդերսոն
Սեիդնի Հոուլ Բաններ
Էդ Բեգլի-կրտսեր
Պետ Կերրոլ
Քրիս Էնդրյու Կուլլա
Թիմ Կարրի
Կետի Գրիֆֆին
Ստեյսի Կիչ
Քրիստեն Կոպել
Ջեննի ՄակԿարտի
Կառլոս ՄակԿալլես II
Ժիժի Պերրո
Խիզեր Թրիզան
Բիլի Անգեր
Էրիկ Անգեր


== Ծանոթագրություններ ==


== Աղբյուրներ ==
Մուլտֆիլմի պաշտոնական կայքը
Մուլտֆիլմի ռուսերեն թրեյլերը
Ամանորյա իրարանցում

«Ամանորյա իրարանցում» (ռուս.՝ «Новогодний переполох», աշխատանքային անվանումը՝ «Ձմեռ պապը կամ ծուռ ազգականների թագավորությունը», ռուս.՝ «Дед Морозов или Королевство кривых родственников»), ռեժիսոր Կիրիլ Պապակուլի ռուսական կատակերգական ֆիլմը։ Պրեմիերան ռուսաստանում կայացել է 2017 թվականի դեկտեմբերի 14-ին։
Ֆիլմի կարգախոսը՝ «Ժառանգության համար պայքար սկսվել է» (ռուս.՝ «Битва за наследство началась»)։


== Սյուժե ==
Մորոզովների դաստակերտի բնակիչներն ստիպված են խաղալ (օրինակ՝ ձնագնդի), քանի որ հաղթողի մրցանակը հայրական ժառանգությունն է։ Եվ այս ծանր պայքարում գործի են դրվում ցանկացած միջոցներ։ Իսկ Դիմայի միջնեկ որդին՝ անուղղելի արկածախնդիրը, նույնիսկ կարողացել է իր հետ կեղծ ընտանիք բերել։ Միայն այստեղ է, որ ընտանիքի ղեկավարը՝ կամակոր պաշտոնաթող գեներալ Գեորգի Իվանովիչ Մորոզովը, նույնիսկ չի կասկածում, որ ընտանեկան ավանդույթների հանդեպ սերը չէ, որ տուն է բերել ընտանիքի բոլոր անդամներին։


== Դերերում ==
Վլադիմիր Մենշով - Գեորգի Իվանովիչ Մորոզով, պաշտոնաթող գեներալ
Կոնստանտին Կրյուկով - Դիմա
Յան Ցապնիկ - Միխայիլ
Անաստասիա Մակեևա - Դիանա
Ինգա Օբոլդինա - Վիկա
Մարիա Վեյ - Օլյա
Ռենատ Մուխամբաև - Աբիջոն
Իվան Պիշնենկո - Վադիմ
Եկատերինա Գորդիենկո - Սաշա, կրտսեր դուստր
Էրիկ Թևոսով - Նիկիտա
Կարինա Սարդարովա - Ալբինա
Ալեքսեյ Մակլակով - Բուգոր
Ալեքսեյ Դմիտրիև - Բեզե
Սերգեյ Գոդին - Չալի
Դմիտրի Կոլչին - Կրուգլով
Անաստասիա Ժիլկովա - ռեժիսորի օգնական


== Հնչյունավորման դերասաններ ==
Իրինա Կիրեևա
Լյուսի Բաղդասարյան
Իվան Գրիշենկով
Աննա Կիսելյովա
Ալեքսանդր Նոսկով
Դենիս Ստրոև
Դանիիլ Շչեբլանով
Վասիլիսա Էլդարովա


== Նկարահանող խումբ ==
Բեմադրող ռեժիսոր՝ Կիրիլ Պապակուլ
Պրոդյուսերներ՝ Բինկե Անիսիմով, Իբրահիմ Մագոմեդով, Վլադիմիր Մասլով
Սցենարի հեղինակներ՝ Սաիդ Դավդիև, Եվգենի Շելյակին, Անդրեյ Գալանով, Իբրահիմ Մագոմեդով, Ստանիսլավ Բերեստովոյ՝ Հաջի Ատաևի մասնակցությամբ
Բեմադրող օպերատորներ՝ Անդրեյ Դեբաբով, Վյաչեսլավ Բիստրիցկի
Կոմպոզիտորներ՝ Միխայիլ Մորսկով, Արտյոմ Ֆեդոտով
Բեմադրող նկարիչ՝ Իրաիդա Շուլց
Հագուստի նկարիչ՝ Մարիաննա Արտեմևա
Գրիմի նկարիչներ՝ Կիրիլ Պոտապով, Թամարա Սիմանովսկայա
Դեկորացիաների նկարիչ՝ Ալեքսեյ Սուխով
Դեկորատոր՝ Մարիա Իվաշչենկո
Մոնտաժի ռեժիսոր՝ Գեորգի Իսահակյան
Կոլորիստ՝ Արտեմ Իգնատով
Հնչյունային ռեժիսոր՝ Դալեր Խասանով
Հնչյունային ռեժիսոր նկարահանման հրապարակում՝ Վիկտոր Մոլոտկով
Վերաձայնագրման հնչյունային ռեժիսոր՝ Կոնստանտին Զալեսսկի
Զանգվածային տեսարանների հնչյունային ռեժիսոր՝ Իրինա Կիրեևա
Ֆիլմի մասին ֆիլմի օպերատոր, լուսանկարիչ նկարահանման հրապարակում՝ Ալեքսանդր Ալեշկովսկի
Ռեժիսոր՝ Արտյոմ Լարին
Հնարքների բեմադրիչ՝ Վարվառա Նիկիտինա
Օպերատորի օգնական ֆոկուսի գծով՝ Եվգենի Իլյին
Steadycam օպերատորներ՝ Սերգեյ Պոպկով և Գրիգորի Պոպկով
Քասթինգ-տնօրեններ՝ Եվգենի Ստերլիկովա, Ալեքսանդր Կորիտով
Վիզուալ էֆեկտներ՝ Ալեքսանդր Դուխոն, Ռուսլան Խանգիշիև, Յուրի Նազարով
Ֆիլմի տնօրեն՝ Մուրադ Օմարով
Երաժշտական պրոդյուսեր՝ Իգոր Պոպցով
Ստեղծագործական պրոդյուսեր՝ Ստանիսլավ Բերեստովա
Գործադիր պրոդյուսեր՝ Արսեն Տարկնաև


== Ծանոթագրություններ ==
Սոմալիի աշխարհագրություն

Սոմալիի տարածքը զբաղեցնում է Սոմալի թերակղզու հյուսիսային և արևելյան մասերը։ Հարավ-արևելքի առափնյա նեղ (մինչն 100 կմ) բլրավոր դաշտավայրն է։ Երկրի կենտրոնական մասը 500–1500 մետր բարձրությամբ սարահարթ է, որը սանդդափուլերով իջնում է Ադենի ծոց։ Առավելագույն բարձրությունը 2416 մ է (Շիմբիրիս լեռ)։


== Երկրաբանություն ==
Սոմալին գտնվում է Աֆրիկական պլատֆորմի հյուսիսարևելյան մասում։ Կազմված է յուլայի, կավճի ու պալեոգենի ծովային և ծովալճակային մինչե 7–8 կմ հզորությամբ նստվածքներից։ Հիմքի ապարների հետ են կապված պիեզոքվարցի հանքավայրերը, բերիլիումի, տանտալի, անագի և այլ հանքանյութերի երևակումները։ Կան ուրան–վանադիումի հանքավայրեր, մերձափնյա ծովային։


== Կլիմա ==
Կլիման հասարակածային մուսսոնային չորային է, հյուսիսում՝ մերձարևադարձային, անապատային և կիսաանապատային։ Բնորոշ է ջերմաստիճանի տարեկան հավասար ընթացքը։ Միջին ամսական ջերմաստիճանը 25–32 °Cէ, տարեկան տեղումները 100–600 մմ են։


== Ջրագրական ցանց ==
Գլխավոր գետերն են Ջուբան և Վեբի Շեբելին։ Տարածված են կարմրավուն գորշ և կարմրագորշ հողերը։ Բուսածածկույթում գերակշռում են անապատացած ակացիաներով սավաննաները։ Հնդկական օվկիանոսի ափին և hյուսիսում տիրապետում են խոտաթփուտային կիսաանապատներն ու անապատները։ Օազիսներում աճում են արմավենիներ։ Շատ են եթերատու թփուտները։


== Բուսական և կենդանական աշխարհ ==
Ջուբայի և Վեբի Շեբելիի հովիտներում խիտ արևադարձային անտառներ են։ Տարածված կենդանիներն են՝ այծքաղը, վագրաձին, գոմեշը, ընձուղտը, առյուծը, ընձառյուծը, բորենին, շնագայլը, փիղը, ռնգեղջյուրը և այլն։ Շատ են կապիկները, սողուններն ու միջատները։ Գետերում հանդիպում են կոկորդիլոսներ, գետաձիեր։ Հարուստ է թռչնաշխարհը։


== Բնակչություն ==
Բնակչության 95% –ը սոմալիի ժողովուրդն է։ Հարավային շրջաններում բնակվում են բանտու լեզվաընտանիքի ժողովուրդներ, մերձափնյա քաղաքներում՝ արաբներ, ամհարներ, հնդիկներ և եվրոպացիներ։ Պաշտոնական լեզուներն են սոմալերենը և արաբերենը։ Տիրապետող կրոնը մահմեդականությունն Է, պաշտոնական օրացույցը՝ գրիգորյանը։ Տնտեսապես ակտիվ բնակչության մեծ մասը զբաղված է քոչվոր և կիսաքոչվոր անասնապահությամբ։ Միջին խտությունը՝ 1 կմ-ի վրա 8 մարդ Է։ Առավել խիտ են բնակեցված Ջուբայի և Վեբի Շեբելիի հովիտները (1 կմ–ի վրա՝ 50 մարդ)։ Գլխավոր քաղաքներն են Մոգադիշոն, Բերբերան, Հարգեյսան և Կիսմայոն։
Շահույթ ստանալու նպատակ չհետապնդող կազմակերպություն

Շահույթ ստանալու նպատակ չհետապնդող կազմակերպություն, իրավաբանական անձի կարգավիճակ ունեցող այն ձեռնարկությունն է, որի սեփականատիրոջը կանոնադրությամբ արգելված է ներդրված գույքից շահույթ ստանալ։ Շահույթ ստանալու նպատակ չհետապնդող կազմակերպությունը կարող է հիմնադրվել մեկ անձի (ընտանիքի) կողմից որպես իրավաբանական անձի կարգավիճակ ունեցող ձեռնարկություն, ձեռնարկության կամ կազմակերպության կողմից՝ որպես դուստր ձեռնարկություն և մի քանի անձանց կողմից՝ որպես սահմանափակ պատասխանատվությամբ ընկերություն։
Շահույթ ստանալու նպատակ չհետապնդող կազմակերպությունը չի կարող անդամակցել ձեռնարկությունների այն տնտեսական միավորումներին, որոնք շահույթ ստանալու նպատակ են հետապնդում։ Շահույթ ստանալու նպատակ չհետապնդող կազմակերպությունն իր ստացած եկամուտը կարող է ծախսել միայն իր կանոնադրական գործունեության հետ կապված նպատակներով։ Թույլատրվում է նշել հիմնադրի (հիմնադիրների) անունը (անվանումը), «հիմնադրամ» կամ «բարեգործական հիմնադրամ» բառերը, եթե դրանք համապատասխանում են շահույթ ստանալու նպատակ չհետապնդող կազմակերպության կանոնադրական գործունեությանը։
Շահույթ ստանալու նպատակ չհետապնդող կազմակերպության հիմնադիր փաստաթուղթը նրա կանոնադրությունն է, իսկ որպես սահմանափակ պատասխանատվությամբ ընկերության՝ նաև հիմնադիր պայմանագիրը։


== Աղբյուրներ ==
ՀՀ քաղաքացիական օրենսգիրք։ ՀՀ պաշտոնական տեղեկագիր, 17, Երևան
Յու. Սուվարյան «Մենեջմենթ», Ք․ Երևան, 2003 թ
Տիգրան Էվինյան, Ձեռնարկության Էկոնոմիկա, 2007 թ
V (այլ կիրառումներ)

V կարող է նշանակել՝

5 թիվը հռոմեական թվանշանների համակարգում։
V դար, հարյուրամյակ, որ ձգվել է 401 թվականից մինչ 500 թվականը։
մ. թ. ա. V դար, հարյուրամյակ, որ ձգվել է մ. թ. ա. 500 թվականից մինչ մ. թ. ա. 401 թվականը։
V, լատիներեն տառ։
Քիմիայում` V, վանադիումի նշանը։
V (ալբոմ, Maroon 5), ամերիկյան Maroon 5 խմբի հինգերորդ ստուդիական ալբոմը
V (ամսագիր), ամերիկյան նորաձևության ամսագիրՖիզիկայում`

Վոլտ
Ծավալ
արագություն
բացարձակ աստղային մեծություն
Համընդհանուր ընտրություններ Վենեսուելայում (2000)

2000 թվականի համընդհանուր ընտրություններ Վենեսուելայում, նախագահական և խորհրդարանական ընտրություններ, որոնք տեղի են ունեցել 2000 թվականի հուլիսի 30-ին Վենեսուելայում՝ ոչ վաղ անցյալում ընդունած սահմանադրությանը համապատասխան։
Գործող նախագահ Ուգո Չավեսը նոր սահմանադրության շրջանակներում թեկնածությունը դրել էր 6-ամյա ժամկետով ընտրվելու համար։ Նրա գլխավոր հակառակորդը իր նախկին դաշնակից, Սուլիա նահանգի նահանգապետ Ֆրանսիսկո Արիաս Կարդենասն էր։ Չավեսը հեշտությամբ հաղթեց ընտրություններում՝ ստանալով ընտրողների ձայնի 60 %-ը՝ գերազանցելով նախորդ ընտրություններում իր գրանցած արդյունքը՝ զիջելով միայն Ռոմուլո Գալյեգոսին, որը 1947 թվականին ստացել էր 74,35% ձայն։ Չավեսը կարողացավ հաղթել գրեթե բոլոր նահանգներում․ Արիաս Կարդենասը կարողացավ հաղթանակ տանել միայն հայրենի Սուլիա նահանգում։
2004 թվականի հունիսի 8-ին հայտարարվեց, որ նախագահական ընտրությունների արդյունքները հանրաքվեի կդրվեն օգոստոսի 15-ին։


== Քարոզարշավ ==
Նախորդ քարոզարշավներից 2000 թվականինը տարբերվում էր նրանով, որ այն ընթանում էր Վենեսուելայի նոր սահմանադրության համաձայն, որն ընդունել էր Սահմանադրական ասամբլեան և որը հաստատվել էր 1999 թվականի դեկտեմբերի հանրաքվեով։ Անսովոր էր նաև այն, որ 1958 թվականից ի վեր բոլոր ընտրությունների Դեմոկրատական գործողություն և ԿՈՊԵՅ կուսակցությունների ավանդական մասնակցիները, որոնք դեռ ճգնաժամի մեջ էին, այս անգամ նախագահի պաշտոնի համար թեկնածու չառաջադրեցին։ Վենեսուելական ընտրություններին բնորոշ չէր նաև թեկնածուների քիչ քանակը․ այն ընդամենը երեքն էր։
Նախագահական քարոզարշավը, որն ուղեկցվում էր նախընտրական պայքարի ֆավորիտների՝ Չավեսի և Կարդենասի երկուստեք հարձակումներով, բնութագրվում էր հասարակության ուժեղ բևեռացմամբ, ինչպես և 1998 թվականին էր։ Շատ դեպքերում կրքերի բորբոքումը կապված էր նախագահի թեկնածուների սերտ հարաբերություններով։ Արիաս Կարդենասը, ինչպես և Չավեսը պրոֆեսիոնալ զինվորական էր։ 1992 թվականին Կարդենասը մասնակցեց Չավեսի կազմակերպած ռազմական հեղափոխության փորձին։ Արդյունքում նրանց մոտ տարաձայնություններ առաջացան ընտրություններին մասնակցելու հարցի շուրջ։ Արիաս Կարդենասը հեռացավ Չավեսի ստեղծած Հեղափոխական բոլիվարական շարժում-200-ից և գլխավորեց «Արմատական գործ» ձախակողմյան կուսակցությունը, որից ընտրվեց Սուլիա նահանգի նահանգապետ։ Ավելի ուշ նա ակտիվորեն սատարում էր Չավեսին 1998 թվականի ընտրություններում, սակայն երկու քաղաքական գործիչների ուղիները կրկին բաժանվեցին, որպեսզի նորից հատվեն արդեն 2000 թվականի ընտրություններից հետո։
2000 թվականի ընտրություններին Արիաս Կարդենասն իրեն դիրքավորում էր որպես ամբողջ հասարակության թեկնածու՝ միաժամանակ հակառակորդին մեղադրելով Բոլիվարական հեղափոխության գաղափարներից շեղման մեջ։ Չավեսն իր հերթին խոստանում էր հետագայում ևս հետևել հեղափոխական ուղուն՝ Արիաս Կարդենասին դավաճան կոչելով։


== Ծանոթագրություններ ==


== Արտաքին հղումներ ==
Georgetown University Political Database of the Americas. Bolivarian Republic of Venezuela: Electoral Results
Unaesthetic

Unaesthetic, հայկական երաժշտական խումբ, կազմավորվել է 2012 թվականին Երևանում։ Խումբը հանդես է գալիս Ինդաստրիալ մետալ և Գոթիկ մետալ ոճերում։ Խումբը ունի չորս մասնակից՝ Վլադիմիր (վոկալ, կիթառ, երաժշտություն, խոսք), Ռուբեն (կիթառ), Վարդան (բաս կիթառ) և Հարութ (հարվածային)


== Սկավառակագրություն ==
2013 «Without Skin» (սինգլ)
2013 «Beauty and the Beast» (սինգլ)


== Արտաքին հղումներ ==
Խմբի վիդեոալիքը ՅուԹյուբ կայքում
Խումբը Reverbnation կայքում Archived 2016-03-16 at the Wayback Machine.
Ադամ Ջոնսոն (գրող)

Ադամ Ջոնսոն (անգլ.՝ Adam Johnson, հուլիսի 12, 1967(1967-07-12), Հարավային Դակոթա, ԱՄՆ), ժամանակակից ամերիկացի գրող, Պուլիտցերյան մրցանակի դափնեկիր


== Կենսագրություն ==
Ադամ Ջոնսոնը ծնվել է Հարավային Դակոտայում, մանկությունն ու պատանեկությունն անց է կացրել Արիզոնայում։ Սովորել է Արիզոնայի նահանգի համալսարանում, որն ավարտել է 1992 թվականին՝ ստանալով բակալավրի որակավորում ժուռնալիստիկայի բնագավառում։ 2000 թվականին Ֆլորիդայի համալսարանում պաշտպանելով գիտական ատենախոսություն՝ ստացել է փիլիսոփայության դոկտորի կոչում։ Ներկայումս ապրում ու աշխատում է Սան Ֆրանցիսկոյում. նա ասոցացված պրոֆեսոր է  Սթենֆորդի համալսարանում։
Մանկավարժական գործունեության հետ մեկտեղ՝ Ադամ Ջոնսոնն զբաղվում է գրական աշխատանքով. գրում է վեպեր, վիպակներ, պատմվածքներ։ 2013 թվականին նրա «Որբերի տիրակալի որդին» վեպին շնորհվել է Պուլիտցերյան մրցանակ «Գեղարվեստական արձակ» անվանակարգում։ Այդ վեպի գործողությունները ծավալվում են Կորեայի Ժողովրդադեմոկրատական Հանրապետությունում։


== Պարգևներ ==
1992 Swarthout Writing մրցանակ
2001 Kingsbury Fellowship
1999-2001 Stegner Fellowship
2002 Amazon.com Տարվա լավագույն գրական դեբյուտ մրցանակ
2002 Նյու Յորքի հանրային գրադարանի Young Lions մրցանակ (առաջադրվել է)
2003 Barnes & Noble մրցանակ՝ «Նոր մեծ գրողների հայտնաբերում» շարքից
2005 Կրթաթոշակ Bread Loaf Writers' Conference-ից
2005 Կրթաթոշակ Sewanee: The University of the South|Sewanee]] writers' conferences-ից
2009 Whiting մրցանակ
2010 Արվեստների խրախուսման ազգային մրցանակ
2010 Gina Berriault գրական մրցանակ
2013 Պուլիտցերյան մրցանակ «Գեղարվեստական արձակ» անվանակարգում՝ «Որբերի տիրակալի որդին» (The Orphan Master's Son) վեպի համար
2013 Խաղաղության դեյտոնյան գրական մրցանակ՝ «Որբերի տիրակալի որդին» (The Orphan Master's Son) վեպի համար
2014 Sunday Times EFG մասնավոր բանկի սահմանած մրցանակ՝ «Լավագույն պատմվածք» անվանակարգում՝ «Նիրվանա» (Nirvana) պատմվածքի համար
2015 Ազգային բանկի մրցանակ «Գեղարվեստական արձակ» անվանակարգում՝ «Բախտը ժպտում է» (Fortune Smiles) պատմվածքի համար
2016 «Լավագույն պատմվածք» մրցանակ՝  «Բախտը ժպտում է» (Fortune Smiles) պատմվածքի համար


== Մատենագրություն ==
Առևտրի կենտրոն = Emporium. — (պատմվածքների ժողովածու). — 2002.
Մեզ նման մակաբույծներ = Parasites Like Us. — (վեպ). — 2003.
Որբերի տիրակալի որդին = The Orphan Master's Son. — (վեպ).
«Բախտը ժպտում է» = Fortune Smiles (2015)


=== Ամսագրերում հրատարակված պատմվածքներ ===
Hurricanes Anonymous — Tin House
The Denti-Vision Satellite — Ninth Letter
Cliff Gods of Acapulco — Esquire
The History of Cancer — Hayden's Ferry Review
Watertables — The Missouri Review
The Canadanaut — The Paris Review
Your Own Backyard — The Southeast Review
The Death-Dealing Cassini Satellite — New England Review
Teen Sniper — Harper's Magazine
Trauma Plate — The Virginia Quarterly Review


== Ծանոթագրություններ ==


== Արտաքին հղումներ ==
Stanford profile Archived 2013-05-12 at the Wayback Machine.
Audio of "Trial of the Century" Archived 2009-06-05 at the Wayback Machine.
2012 radio interview at The Bat Segundo Show
Պերկա

Պերկա  (իտալերեն՝ Perca), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 1409 մարդ (2004 թվականի տվյալներով)։ Խտությունը կազմում է 44 մարդ/կմ²։ Տարածքը 30 կմ² է։ Փոստային ինդեքս՝ 39030։ Հեռախոսային կոդ՝ 0474։


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոսահամար։ 0474 401150
Էլեկտրոնային հասցե։ perca@gvcc.net
Պաշտոնական կայք։ http://www.comune.perca.bz.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Անասնաբուծություն

Անասնաբուծություն, գյուղատնտեսական գիտություն և բնագավառ, որը զբաղվում է գյուղատնտեսական կենդանիների բուծմամբ՝ անասնաբուծական մթերքների արտադրության համար։ Անասնաբուծության մեջ են մտնում նաև գյուղատնտեսական կենդանիների աճեցումը և բազմացումը։
Իրենց նշանակությամբ հատկապես աչքի են ընկնում կաթնատու և մսատու տավարաբուծությունը, ոչխարաբուծությունը, խոզաբուծությունը և թռչնաբուծությունը։ Անասնաբուծական մթերքների արտադրության մեջ այդ ճյուղերի բաժինը կամում է ավելի քան 90%։ Անասնաբուծության զարգացումով մեծ մասամբ որոշվում է բնակչության սննդի լիարժեքությունը՝ կենդանական սպիտակուցի սպառման գործում։ Անասնաբուծական ծագում ունեցող բոլոր մթերքները (միս, կաթ, յուղ, ձու և այլն) աչքի են ընկնում բարձր կալորիականությամբ և սննդային արժեքով։
Անասնաբուծությունն անհրաժեշտ հումք է մատակարարում նաև վերամշակող արդյունաբերությանը՝ սննդի, տեքստիլ, կաշվի և մի քանի այլ ճյուղերի։ Կարող է կարևոր նշանակություն ունենալ տվյալ երկրի արտադրողական ուժերի զարգացման գործում։


== Ծագում ==
Անասնաբուծությունն ունի հազարավոր տարիների պատմություն։ Այն որպես այդպիսին առաջացել է մարդու կողմից կենդանիների ընտելացումից հետո։


== Կապը բուսաբուծության հետ ==
Անասնաբուծության բոլոր ճյուղերի բնորոշ առանձնահատկությունը բուսաբուծության հետ ունեցած սերտ կապն է։ Անասնաբուծությունը օգտագործում է կերային կուլտուրաները, մարգագետինների և արուտավայրերի բուսականությունը, ինչպես նաև դաշտավարությունից առաջացած մնացուկները, որոնք վերածում է սննդամթերքների և անհրաժեշտ հումքի։ Անասնաբուծութությունն իր հերթին բուսաբուծության ճյուղերի համար մատակարարում է օրգանական պարարտանյութ՝ գոմաղբ։ Գոմաղբի ձևով դաշտ է տեղափոխվում կենդանիներին կերցրած օրգանական նյութերի ընդհանուր քանակի մոտ 40%-ը։
Բրեգենց

Բրեգենց (գերմ.՝ Bregenz, լատ.՝ Brigantium), քաղաք Ավստրիայի ծայր արևմուտքում, Ֆորարլբերգ երկրամասում։ Այն Ֆորարլբերգի նահանգակենտրոնն է։ Քաղաքը գտնվում է Ավստրիայի, Գերմանիա և Շվեյցարիայի պետական սահմանների մոտ։ Քաղաքը գտնվում է Բոդենի լճի ափին։ 2012 թ-ի մարդահամարի տվյալներով՝ քաղաքի բնակչությունը կազմում է 28208 մարդ։


== Քույր քաղաքներ ==
 Բանգոր սիթի, Հյուսիսային Իռլանդիա
 Ակկո, Իսրայել


== Ծանոթագրություններ ==


== Հղումներ ==
Պաշտոնական կայք էջ (գերմ.)
Ֆրիտյոֆ Նանսենի թանգարան (Երևան)

Ֆրիտյոֆ Նանսենի թանգարան, թանգարան Երևանի Նոր Նորք համայնքի առաջին զանգվածում՝ Նանսենի անվան այգու Ֆրիտյոֆ Նանսենի անվան փողոցում։ Թանգարանը գտնվում է Երևանի քաղաքապետարանի ենթակայության ներքո։


== Պատմություն ==
Նորվեգացի բևեռախույզ, գիտնական, դիվանագետ և ականավոր հումանիստ, Խաղաղության Նոբելյան մրցանակակիր, փախստականների գծով Ազգերի լիգայի գերագույն հանձնակատար Ֆրիտյոֆ Նանսենի թանգարանի կառուցման ու նախագծման հեղինակներն են բարերարներ, ՀՀ վաստակավոր բժիշկներ Կառլեն և Սառա Եսայանները, ճարտարապետը՝ Ալբերտ Սոխիկյանը։
Թանգարանի մուտքի մոտ տեղադրված է Ֆրիտյոֆ Նանսենի արձանը։


== Ցուցադրություն ==
Թանգարանում ցուցադրվում են նորվեգացի բևեռախույզ, Խաղաղության նոբելյան մրցանակի դափնեկիր Ֆրիտյոֆ Նանսենի կյանքին և գիտական ու մարդասիրական գործունեությանն առնչվող գրքեր, ֆիլմեր, ցուցապաստառներ, հոբելյանական նյութերի միջոցով թողարկված քանդակներ։
Թանգարանում առանձին բաժին է հատկացված հովանավորներ Կառլեն և Սառա Եսայանների կյանքին և հայրենասիրական գործունեությանը։


== Միջոցառումներ ==
2015 թվականին Երևանի Չեխովի անվան թիվ 55 դպրոցի կողմից Նանսենի անվան թանգարանում բացվել է «Ֆրիտյոֆ Նանսեն. Աշխարհի խիղճը» խորագիրը կրող վահանակ։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Թանգարանի բացման տեսանյութը
Զենդիդի

Զենդիդի (վրաց.՝ ზენდიდი), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Շրջկենտրոն Քեդայից 1 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 297 մարդ։


== Ծանոթագրություններ ==
Կոխեսես դե Իսկար

Կոխեսես դե Իսկար (իսպ.՝ Cogeces de Íscar), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 13,41 կմ2։ Բնակչությունը՝ 175 մարդ (2010 թվականի տվյալներով)։ Պրովինցիայի վարչական կենտրոնից գտնվում է 36 կմ հեռավորության վրա։
Գերեք (լեռ)

Գերեք, Գյարաք, Կելեք, Կերեկ, Կերեք, լեռ Հայկական լեռնաշխարհում, Էրզրումի նահանգի Էրզրումի գավաոում, Հայկական Պարի կենտրոնական հատվածում, Աագրակ լեռան հարավային կողմում։ Լեռնաշղթայի մոտակայքում գտնվել է համանուն գյուղը։


== Ծանոթագրություններ ==
Պոլիշինել

Պոլիշինել (ֆրանսերեն՝ Polichinelle, իտալերեն՝ Pulcinella - Պուլչինելլա), ֆրանսիական ժողովրդի տիկնիկային թատրոնի գործող անձ։ Երևան է եկել 16-րդ դարի վերջին՝ տոնավաճառային թատրոնում։ Մոտ է իտալիայի կոմեդիա դելլարուեի Պուլչինելլային։ Պոլիշինել կուզիկ է, կատակաբան։ Նման է Պեռրուշկային, Պանչին և Արևելքի ժողովուրդների մեջ տարածված տիկնիկային և ստվերների թատրոնների մեծքթով, քծնող ու խարդախ ավանդական կերպարներին։ 17-րդ դարում մտել է Մոլիերի «Երևակայական հիվանդ» կոմեդիայի բեմադրության մեշ։ Պոլիշինելի կերպարը շատ սիրված ու տարածված է ֆրանսիայի ժողովրդի մեջ։
Վարնետվածք

Վարնետվածք, ապարների խզումնային տեկտոնական խախտման ձև։


== Ընդհանուր բնութագիր ==
Վարնետվածքի դեպքում ապարների համեմատական տեղաշարժը կատարվում է ուղղաձիգ կամ զառիկող ճեղքվածքով այնպես, որ կախված թևի ապարները տեղափոխվում են ներքև, իսկ պառկած թևինը՝ վերև։ Վարնետվածքները հաճախ կազմում են զույգեր, առաջացնելով վարնետվածքային իջվածքներ՝ գրաբեններ կամ հորստեր։ Տարածված են նաև աստիճանավոր վարնետվածքներ։ Վարնետվածքները ձևավորվում են հիմնականում ձգման պայմաններում։ Առանձին վարնետվածքների ամպլիտուդը հասնում է 4—5 կմ։
Գրեգորի վան դեր Վիլ

Գրեգորի վան դեր Վիլ, (նիդ.՝ Gregory van der Wiel, փետրվարի 3, 1988(1988-02-03), Ամստերդամ, Նիդերլանդներ), հոլանդացի ֆուտբոլիստ։ Ֆրանսիական «Պարի Սեն Ժերմեն»-ի և Հոլանդիայի ազգային հավաքականի աջ պաշտպանը։


== Վիճակագրությունը ==


== Ծանոթագրություններ ==
Մինոմինի շրջան (Միչիգան)

Մինոմինի շրջան (անգլ.՝ Menominee County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 3,465 կմ² է, բնակչությունը՝ 24,029 մարդ (2010 թ. տվյալներով)։ Շրջկենտրոնն է Մենոմինի բնակավայրը։ Կազմավորվել է 1861 թ.։
Ջեյմս Բրուքս

Ջեյմս Բրուքս (անգլ.՝ James Lawrence Brooks; մայիսի 9, 1940(1940-05-09), Բրուքլին, Նյու Յորք), ամերիկացի կինոդերասան, սցենարիստ և պրոդյուսեր, Gracie Films ընկերության հիմնադիր։
«Սենյակ 222», «Մերի Թայլեր Մուրի շոուն», «Ռոդա», «Լու Գրանտ» և «Տաքսի» սերիալների ստեղծողը։ «Սիմփսոնները» մուլտսերիալը մշակողներից մեկն է, որի կերպարները, առաջին անգամ հայտնվել են «Թրեյսի Ուլմանի շոուն» նախագծում, որի պրորդյուսերը ինքն էր։ «Նրբության լեզուն», «Հեռուստատեսային նորություններ», «Ավելի լավ չի լինում» ֆիլմերի հեղինակ և բեմադրող։ «Օսկար», «Ոսկե գլոբուս» մրցանակների եռակի և 21 «Էմմի» մրցանակի դափնեկիր։


== Կենսագրություն ==
Ջեյմս Լորենս Բրուքս ծնվել է Բրուքլինում (Նյու Յորք)՝ եվրոպական ընտանիքում, մեծացել է Նորթ Բերգենում (Նյու Ջերսի)։ Հեռուստատեսային կարիերան սկսել է CBS ալիքում, որտեղ 1964-1966 թվականներից աշխատել է սցենարիստ։ Ապա տեղափոխվել է ABC հեռուստաալիք, որտեղ աշխատել է «Սենյակ 222» հեռուստասերիալի վրա։ Դրանից հետո նրան նկատում են և հաջորդ տարի նրա մասնակցությամբ ստեղծվում են ամերիկյան ճանաչված «Թրեյսի Ուլմանի շոուն» (ծրագիրը ունեցել է հսկայական առևտրական հաջողություն), «Ռոդա», «Տաքսի» և այլ հեռուստաշոուներ։
1978 թվականին Բրուքսը տեղափոխվել է մեծ կինո և նրա առաջին աշխատանքը եղել է «Սկսել սկզբից» ֆիլմի սցենարիստի և համապրոդյուսերի պաշտոնը։
1984 թվականին հիմնադրել է սեփական հեռուստաընկերությունը՝ «Gracie Films»-ը և որպես դրա ղեկավար զբաղվել է «Ջերի Մագուայր», «Մեծ», «Ավելի լավ չի կարող լինել» ֆիլմերի պրոդյուսերությամբ։ Ամենալայնածավալ և նշանավոր նախագծերից մեկը՝ «Սիմփսոնները» մուլտսերիալը ժողովրդականություն է ձեռք բերել ողջ աշխարհում։
Ամենամեծ ռեժիսորական հաջողությունը՝ «Նրբության լեզուն» ֆիլմը, 1984 թվականին արժանացել է 5 «Օսկար» մրցանակի․ կինեմատոգրաֆիայի պատմության մեջ վեց ռեժիսորներից մեկն է, որը այդ պարգևը ստացել են առաջնաելույթային ֆիլմի համար։


== Ֆիլմագրություն ==


== Ծանոթագրություններ ==


== Արտաքին հղումներ ==
Официальный сайт телекомпании «Gracie Films»(անգլ.)
Ժերդ (Մեզենի վտակ)

Ժերդ (ռուս.՝ Жердь), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեզենի գետի աջ ափին՝ 91 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000048968
Հիդրոլոգիական ուսումնասիրությունների կոդը - 103004896
Ավազանի կոդը -  03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դերեկ Հարփեր

Դերեկ Ռիկարդո Հարփեր (անգլ.՝ Derek Ricardo Harper, հոկտեմբերի 13, 1961(1961-10-13), Elberton, Ջորջիա, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է խաղարկողի դիրքում։ Սովորել է Ուրբան Շամփեյնի Իլինոյսի համալսարանում։ 1983 թվականի NBA դրաֆթի ժամանակ ընտրվել է «Դալաս Մավերիքս» ակումբի կողմից՝ 11-րդ համարի ներքո։ Հետագայում հանդես է եկել «Նյու Յորք Նիքս», «Օռլանդո Մեջիք» և «Լոս Անջելես Լեյքերս» ակումբների կազմում։ NBA-ում ընդհանուր առմամբ անցկացրել է 16 մրցաշրջան։ Երկու անգամ ընդգրկվել է NBA բոլոր աստղերի պաշտպանության երկրորդ հավաքականի կազմում (1987, 1990)։ NBA կարիերայի ընթացքում, ընդհանուր առմամբ, խաղացել է 1199 խաղ, որոնցում հավաքել է 16 006 միավոր (13,3 մ/խ)։ Կատարել է 2884 անդրադարձ, 6577 փոխանցում, 1957 խլում և 304 բլոկշոտ։


== NBA կարիերայի ցուցանիշներ ==


=== Ամենամյա մրցաշրջան ===


=== Playoffs ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում (անգլ.)
Դոմինուա

Դոմինուա (ֆր.՝  Dominois), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 146 մարդ, բնակչության խտությունը` 23.74 մարդ/կմ²։ Բնակավայրը զբաղեցնում է 6.15 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ հյուսիս, Ամյեն քաղաքից 60 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 127 աշխատունակ (15-64 տարեկան)  բնակիչ, որոնցից ակտիվ էին 80-ը, իսկ ոչ ակտիվները` 47։ Ակտիվության ցուցանիշը կազմում է 63,0 %։ 80 աշխատունակ մարդկանցից աշխատել է 66 անձ (37 տղամարդ և 29 կին)։ Գործազուրկ են եղել 14 անձ (6 տղամարդ և 8 կին)։ 47 անաշխատունակներից 7-ը եղել են աշակերտներ կամ ուսանողներ, 19-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լոպատինցի (գյուղ, Շառգորոդի շրջան)

Անվան այլ կիրառումների համար տե՛ս՝ ԼոպատինցիԼոպատինցի (ուկրաիներեն՝ Лопатинці), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Լոպատինցի գյուղում բնակվում էր 322 մարդ։ Բնակավայրը զբաղեցնում է 11465 կմ² տարածք։ Բնակչության խտությունը կազմում էր 28,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղութան

Աղութան, գյուղ Օսմանյան կայսրությունում, Տրապիզոնի վիլայեթի Ունիեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Թոշախանա

Թոշախանա (բենգալերեն՝ তোষাখানার), Բանգլադեշի նախագահի և վարչապետի ստացած նվերների մասնագիտացված գանձարան։ Նվերները համարվում են գանձարանի սեփականություն և պահվում են Բանգաբհաբանում գտնվող նախագահական պալատի մաս կազմող Թոշախանայում։ Թոշախանայի մի քանի իրեր պահվում են Ազգային թանգարանում և Թոշախանա թանգարանում, որը կառուցվել է 2018 թվականին։


== Պատմություն ==
«Թոշախանան» սանսկրիտերեն/պարսկերեն բառ է, որը նշանակում է գանձապետարան/գանձատուն։ Հնդկաստանի բրիտանական իշխանության տարիներին Արևելյան Հնդկաստանի առևտրային ընկերության պաշտոնյաները տեղական իշխաններից և այլ բարձրաստիճան անձանցից ստացված նվերներն ավանդադրում էին Թոշախանա ընկերությունում։ Բանգլադեշի Թոշախանան գտնվում է նախագահական պալատում՝ Բանգաբհաբանում։ Գանձապետարանում պահվում են Բանգլադեշի դրոշը, որը տարվել է Լուսին, և լուսնի ժայռի նմուշ։ Ավելի քան հազար արտեֆակտներ նվիրաբերվել են Բանգլադեշի ազգային թանգարանին։ Թոշախանան կառավարվում է Նախարարների կաբինետի կողմից։


=== Թանգարան ===
2018 թվականի նոյեմբերին վարչապետ Շեյխ Հասինան բացել է Թոշախանայի թանգարանը Թոփխանայի ճանապարհին՝ Բանգաբանդհուի ռազմական թանգարանի մոտակայքում։ Վարչապետ Շեյխ Հասինան ասել է, որ Բանգլադեշի ազգայնական կառավարության օրոք մի քանի նվերներ ոչնչացվել են, քանի որ դրանց վրա գրված էր իր անունը և արված էր նավակի խորհրդանիշը։ Թանգարանում կպահպանվեն այն նվերները, որոնք պետության սեփականությունն են։ Թանգարանը տեղցակայվում է հինգհարկանի շենքում, որը կառուցվել է Բանգլադեշի բանակի կողմից։


== Ծանոթագրություններ ==
Էքսոխորդա խոշորածաղիկ

Էքսոխորդա խոշորածաղիկ (լատ.՝ Exochorda qrandiflora), վարդազգիների ընտանիքի էքսոխորդա ցեղի բույս։


== Նկարագրություն ==
Տերևաթափ թոսի է մինչև 3, երբեմն՝ 5 մ բարձրությամբ։ Տերևների ձևը տարբեր է, սկսած էլիպսաձևից մինչև երկարավուն ձվաձև, 3—6 սմ երկարությամբ, սրածայր,
գագաթին կռճիկանման, սուր հավելվածով, հիմքում սեպաձև սեղմված, ամբողջաեզր կամ միջին մասից վերև ատամնաեզր, ներքին կողմից սպիտակավուն։ Տերևակոթունը ունի 8 — 15 մմ երկարություն։ Ծաղիկները սպիտակ են, մինչև4 սմ տրամագծով, 6 — 10-ական հավաքված ողկույզանման ծաղկաբույլերում։ Պսակաթերթիկները համարյա կլորավուն են, շատ կարճ եղնգիկով։ Պտուղը տարբեր ձևեր է ունենում, լայն տանձաձևից մինչև համարյա գնդաձև, 8 — 10 մմ տրամագծով։ Ծաղկում է ապրիլ-մայիս ամիսներին, պտուղները հասունանում են օգոստոսին։


== Տարածվածություն ==
Բնական պայմաններում տարածված է արևմտյան Չինաստանում։ Հայաստանում մշակվում է միայն Երևանի բուսաբանական այգում և նրա Վանաձորի բաժանմունքում։ Հեռանկարային է միջին և ստորին գոտիների բնակավայրերի կանաչապատման համար։


== Ծանոթագրություններ ==
Զոնևալդե

Զոնևալդե (գերմ.՝ Sonnewalde), կոմունա Գերմանիայի Բրանդենբուրգ երկրամասում։
Մտնում է Էլբա Էլստեր շրջանի կազմում։ Բնակչությունը կազմում է 3452 մարդ (ըստ 2010 թվականի դեկտեմբերի 31-ի)։ Տարածքը կազմում է 86,00 կմ²։ Պաշտոնական կոդ՝ 12 0 62 469։
Քաղաքը բաժանված է 17 քաղաքային շրջանների։


== Ժողովրդագրություն ==


== Պատկերասրահ ==

		


== Ծանոթագրություններ ==


== Արտաքին հղումներ ==
Պաշտոնական էջ
Տրանսլոկացիա

Տրանսլոկացիան քրոմոսոմային մուտացիաների տեսակ է, որի ժամանակ տեղի է ունենում ԴՆԹ-ի շղթայի հոմոլոգ մասերի փոխանակում։
Երբ ցենտրիոմ ունեցող հատվածը միանում է առանց ցենտրիոմ ունեցող հատվածին առաջացնելով սիմետրիկ սրանսլոկացիաներ։ Կան դեպքեր երբ ցենտրիոմ ունեցող հատվածը միանում է անցենտրիոմ հատվածի հետ առաջացնելով անսիմետրիկ տրանսլոկացիաներ։
Տրանսլոկացիայի երևույթ է օրգանիզմում՝ Դաունիի համախտանիշը։ Որի առաջացման պատճառը մեյոզի առաջին բաժանման անաֆազում կրոսինգովերի ժամանակ որոշ քրոմոսոմների կարճ հատվածներ(քրոմոսոմի կարճ և երկար թևիկներ ) իրենց ռիբոսոմային ՌՆԹ-ով շղթայից դուրս են մնում։ Սա ոչ մի ազդեցություն չի ունենում օրգանիզմի ֆենոտիպի զարգացման վրա։ Սակայն եթե բաժանված հատվածը ընկնում է գենոմի մեջ բեղմնավորման ժամանակ, ապա ի հայտ է գալիս Դաունի համախտանիշը։ Այն կարող է ունենալ ազդեցություն հինգ զույգ քրոմոսոմների հետ և բերում է 47 քրոմոսոմային հավաքի առաջացմանը։


== Գրակիանություն ==
Баранов В. С. Кузнецова Т. С. Цитогенетика эмбрионального развития человека։ Научно-практические аспекты.  - СПб, Из-во Н-Л, 2007
Коряков Д. Е., Жимулев И. Ф. Хромосомы. Структура и функции.  - Новосибирск։ Из-во СО РАН, 2009.
Կռունկներ (բանաստեղծություն)

«Կռունկներ», Հովհաննես Թումանյանի ստեղծագործություններից մեկը, ակունքը ժողովրդական է։ Գրության թվականը հայտնի չէ։ Քառատողի ինքնագիրը չի պահպանվել։


== Ստեղծման պատմություն ==
Հովհաննես Թումանյանի «Կռունկներ» ստեղծագործությունն առաջին անգամ տպագրվել է 1907 թվականին Լուսաբեր դասագրքի Ա տարիի 66-րդ էջում, այնուհետև 1908 թվականին՝ Լուսաբեր դասագրքի Ա տարիի 78-րդ էջում։ «Կռունկներ» ստեղծագործությունը հետագայում տպագրվել է 1940-1959 թվականներին Երևանում 6 հատորով գիտական հրատարակությունում լույս տեսած Հովհաննես Թումանյանի երկերի ժողովածուի 1-ին հատորի 226-րդ էջում։
Ստեղծագործությունն արտատպվում է 1908 թվականին Լուսաբեր դասագրքի Ա տարիից։


== Ծանոթագրություններ ==
(8316) Վոլկենշտայն

(8316) Վոլկենշտայն (անգլ.՝ Wolkenstein), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,995581 ա. մ., առավելագույնը մոտենում է 2,639 ա. մ. հեռավորության վրա և հեռանում 3,3522 ա. մ.։ Արեգակի շուրջ մեկ ամբողջական պտույտ է կատարում 1893,74 երկրային օրվա ընթացքում, իր ուղեծրով շարժվելով միջինում 0,1901 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8316) Վոլկենշտայն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էյլախլար Բուլաղ

Էյլախլար Բուլաղ, աղբյուր նախկին Ելիզավետպոլի նահանգի Զանգեզուրի գավառում, Ղարաքիլիսա գյուղից մոտ 14 կմ հյուսիս֊արևելք։


== Ծանոթագրություններ ==
Նոգարոլե Վիչենտինո

Նոգարոլե Վիչենտինո (իտալերեն՝ Nogarole Vicentino), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 1089 մարդ (2008), բնակչության խտություն՝ 121 մարդ/կմ²։ Զբաղեցնում է 9 կմ² մակերես։ Փոստային ինդեքս 36070։ Հեռախոսային կոդ՝ 0444։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռեյնջերս ՖԱ

Ռեյնջերս Ֆուտբոլային Ակումբ (անգլ.՝ Rangers Football Club), ֆուտբոլային ակումբ է Գլազգոյից, որը հանդես է գալիս Շոտլանդական Չեմպիոնշիփում։ Թիմի տնային մարզադաշտն է «Այբրոկսը», որը գտնվում է Գլազգո քաղաքի հարավ-արևմուտքում։ Ակումբը հիմնադրվել է 1872 թվականին։ Ռեյնջերսը իր հիմնադրման օրից սկսած հանդես է եկել Շոտլանդիայի Պրիմեր Լիգայում, իսկ վերջին անգամ շոտլանդական ակումբը բարձրագույն դիվիզիոնում խաղացել է 2011-12 մրցաշրջանին։
2012 թվականին, Ռեյնջերս ֆուտբոլային ակումբ ՍՊԸ-ն դարձավ սնանկ և հեռացավ տնօրինությունից։ Դա հանգեցրեց ֆուտբոլային ակումբի լուծարմանը՝ հարկերի պայմանավորվածությունը խախտելու համար։ Ռեյնջերս ՖԱ-ի ակտիվները սառեցվեցին, այն գնեց նոր ընկերություն։ Շոտլանդիայի Ֆուտբոլի ասոցիացիան թիմին տեղափոխեց Շոտլանդական Չեմպիոնշիփ։ Թիմն ամբողջ 2012-13 մրցաշրջանն անցկացրեց Չեմպիոնշիփում։
Ռեյնջերս ֆուտբոլային ակումբը ռեկորդակիր է. թիմն ամենից շատն է նվաճել Շոտլանդիայի ազգային առաջնությունը։ Թիմը ոսկե հեթ-տրիկի մրցանակակիր է ամբողջ աշխարհում, 55 անգամ հաղթել է երկրի ազգային առաջնությունը, 33 անգամ՝ Շոտլանդիայի գավաթը, 27 անգամ՝ Շոտլանդիայի լիգայի գավաթը։ Թիմը նաև նվաճել է Երրորդ Դիվիզիոնի տիտղոսը 2013 թվականին և տեղափոխվել Երկրորդ Դիվիզիոն։


== Արտաքին հղումներ ==
Պաշտոնական կայք(անգլ.)
Ուլիսես (վեպ)

Անվան այլ կիրառումների համար տե՛ս՝ Ուլիս (այլ կիրառումներ)«Ուլիսես» (անգլ.՝ Ulysses), իռլանդացի գրող Ջեյմս Ջոյսի երկրորդ վեպն է։ Վեպը գրվել է 7 տարում և առաջին անգամ հատվածներով հրատարակվել է ամերիկյան The Little Review ամսագրում 1918 թվականից մինչև 1920 թվականը, իսկ 1922 թվականին այն ամբողջությամբ հրատարակվել է Ֆրանսիայում։ 2011 թվականին վեպը թարգմանվել և տպագրվել է նաև հայերենով (թարգմանիչ՝ Սամվել Մկրտչյան)։


== Վեպի կառուցվածք ==
Վեպը պատմում է մեկ օրվա՝ 1904 թվականի հունիսի 16-ին կատարվող գործողությունների մասին։ Իրադարձությունները կատարվում են Դուբլինում։ Հեղինակը մանրամասնորեն նկարագրում է նրա փողոցներն ու շենքերը և, ինչպես ինքն է ասում՝ իր գրքով կարելի կլիներ վերականգնել Դուբլինը, եթե մի օր այն ավերեին ռմբակոծելով։
Ջեյմս Ջոյսը Ուլիսեսը բաժանել է 18 գլուխների կամ միջադեպերի։ Առաջին գլխում գիրքը կարող է թվալ ոչ կառուցվածքային, քաոսային և այդ պատճառով Ջոյսը մի անգամ ասել է որ նա «զետեղել է այնքան գլուխկոտրուկներ և հանելուկներ, որ պրոֆեսորները հարյուրավոր տարիներ կվիճեն, թե ինչ էի ուզում ասել ես»։ Եվ այս ամենը  վեպը դարձնում է անմահ։ Ջոյսը կազմում է վեպի երկու սխեմա։ Առաջին սխեման կազմվել էր 1920 թվականին իր ընկերոջ՝ Կարլո Լինանտի, իսկ երկրորդը՝ 1921 թվականին Վալերի Լարբոյի համար։ Ի սկզբանե Ջոյսը դեմ էր այդ սխեմաների մեծածավալ հրապարակմանը, բայց և այնպես 1931 թվականին իրեն պոռնոգրաֆիայի մեղադրանքների դեմ պաշտպանելու թույլտվությամբ  Սթյուարթ Գիլբերտի կողմից տպագրվեց  երկրորդ սխեման Ջեյմս Ջոյսի «Ուլիսես» գրքում։
Ուլիսեսի ամեն միջադեպ ունի իր թեման, տեխնիկան և կապը գործող անձանց և Ոդիսևսի գործող անձանց միջև։ Ինքնագիր տեքստը չուներ վերնագրված միջադեպեր, դրանք տեղի էին ունենում Լինանտի և Հիլբերտի սխեմայով։ Սեփական նամակներում Ջոյսը միջադեպերը անվանեց իր հոմերոսական վերնագրերով։ Որոշ միջադեպերի վերնագրեր ունեն անմիջական կապեր, օրինակ, «Նավսիկան» և «Տելեմաքոսը» վերցված են Վիկտոր Բերիի երկհատորյակի «Փյունիկեցիները և Ոդիսևսը» գրքից, որի հետ հեղինակը ծանոթացել է 1918 թվականին Ցյուրիխի կենտրոնական գրադարանում։


== Ուշագրավ փաստեր ==
1998 թ. Modern Library հրատարակչության վարկածով վեպը 20-րդ դարի անգլերեն 100 լավագույն վեպերի շարքում նշվել է որպես № 1:
Ամեն տարվա հունիսի 16-ը Ջեյմս Ջոյսի երկրպագուների կողմից նշվում է Բլումի օր կամ Բլումսդեյ (անգլ.՝ Bloomsday, իռլ.՝ Ln Bloom) տոնակատարությունը։ Տոնը կոչվել է «Ուլիսես» վեպի հերոս Լեոպոլդ Բլումի անունով, իսկ ժամկետը ընտրված է վեպում տեղի ունեցող գործողությունների օրը՝ 1904 թվականի հունիսի 16-ը։


== Տես նաև ==
Դարի 100 գրքերն ըստ Լը Մոնդ օրաթերթի


== Ծանոթագրություններ ==
Կունծիկ աբեղա

Կունծիկ աբեղա (ծննդյան և մահվան թվականներն անհայտ են), Թոնդրակյան շարժման ղեկավար 10-րդ դարի վերջին և 11-րդ դարի սկզբին։ Ապրել է Մանանաղի գավառի Շիրնի բերդաքաղաքի մոտ գտնվող համանուն ագարակում։ Թոնդրակյան գաղափարախոսությունը ուսանել է աղվանքցի մի աբեղայից և իր հերթին քարոզել Մանանաղիում։ Թոնդրակեցիների մեջ է ներգրավել ազնվականուհիներ Հրանույշին, Կամարա ն Ախնի քույրերին, իշխան Վրվեռին և նրանց աջակցությամբ 10-րդ դարի վերջին թոնդրակյան համայնքներ կազմակերպել Աղյուսո ու Կաշե գյուղերում։ 11-րդ դարի սկզբին նրանց ոտքի է հանել աշխարհիկ ու հոգևոր կալվածատերերի դեմ և ավերել գավառի մի շարք եկեղեցիներ ու սրբավայրեր։ Ի պատասխան՝ Սամվել եպիսկոպոսի գլխավորությամբ գավառի ավատատերերը այրել ու ոչնչացրել են վերոհիշյալ գյուղերը և հալածել թոնդրակեցիներին։ Դրանից հետո Կունծիկ աբեղայի մասին տեղեկություններ չկան։
Մշակատար

Մշակատար, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==